Source: http://docplayer.fi/3797450-Toiminta-ja-hallinto-2008-10-oikeusaputoimistojen-toimintakertomus-vuodelta-2007.html
Timestamp: 2017-08-20 10:29:26+00:00
Document Index: 2867008

Matched Legal Cases: ['kko ', 'tuomioistuin ', 'kko ', 'kko ', 'kko ', 'kko ', 'kko ', 'kko ', 'kko ']

TOIMINTA JA HALLINTO 2008:10. Oikeusaputoimistojen toimintakertomus vuodelta PDF
Download "TOIMINTA JA HALLINTO 2008:10. Oikeusaputoimistojen toimintakertomus vuodelta 2007"
1 TOIMINTA JA HALLINTO 2008:10 Oikeusaputoimistojen toimintakertomus vuodelta 2007
2 OIKEUSMINISTERIÖN TOIMINTA JA HALLINTO 2008:10 Oikeusaputoimistojen toimintakertomus vuodelta 2007 OIKEUSMINISTERIÖ HELSINKI 2008
4 KUVAILULEHTI O I K E U S M I N I S T E R I Ö Tekijät (toimielimestä: toimielimen nimi, puheenjohtaja, sihteeri) Oikeusaputoimen johtajat pj. oikeusaputoimen johtaja Arto Tiilikainen, Itä-Suomen oikeusapupiiri Julkaisun päivämäärä Julkaisun laji Toimintakertomus Toimeksiantaja Oikeusministeriö Toimielimen asettamispäivä Julkaisun nimi Oikeusaputoimistojen toimintakertomus vuodelta 2007 Julkaisun osat Tiivistelmä Toimintakertomus sisältää oikeusaputoiminnan yleiskuvauksen, yhteiskunnallisen vaikuttavuuden kuvauksen, toiminnallisen tehokkuuden, henkisten voimavarojen hallinnan ja sisäisen valvonnan arviointi- ja vahvistuslausuman. Oikeusaputoiminnan yleiskuvaus perehdyttää lukijan oikeusaputoimintaan ja vuoden aikana toimintaympäristössä tapahtuneisiin muutoksiin. Toiminnallinen tehokkuus sisältää oikeusaputoimistojen toiminnan tuloksellisuuden analysoinnin tunnuslukuineen ja suhteessa asetettuihin tavoitteisiin. Henkisten voimavarojen hallinta ja sen kehittäminen sisältää tietoa henkilöstövoimavaroista. Sisäisen valvonnan arviointi- ja vahvistuslausuma sisältää sektorin lausuman sisäisen valvonnan tilasta. Lausumaan on sisällytetty arvioinnissa tunnistetut sisäisen valvonnan ja riskienhallinnan kehittämiskohteet. Avainsanat: (asiasanat) Toimintakertomus Muut tiedot (Oskari- ja HARE-numero, muu viitenumero) OM 25/013/2007 Sarjan nimi ja numero Oikeusministeriön toiminta ja hallinto 2008:10 Kokonaissivumäärä Jakaja Oikeusministeriö Kieli suomi ISSN Hinta Kustantaja Oikeusministeriö ISBN (nid.) (PDF) Luottamuksellisuus julkinen
5 SISÄLLYSLUETTELO 1. OIKEUSAPUTOIMINNAN YLEISKUVAUS JA OIKEUSAPUTOIMIS- TOVERKOSTO Oikeusaputoimen johtajien katsaus Lainsäädännön vaikutukset ym Oikeusapulain muutostarpeet Oikeusavun menettelyjen ja organisaation kehittäminen Yleisen edunvalvonnan valmistelu YHTEISKUNNALLINEN VAIKUTTAVUUS Oikeusaputoimistojen tulosohjaus Palvelun saatavuus /Jonotusaika Asia- ja asiakasrakenteen muutos Tilastointiohjeiden muuttuminen Oikeudellisen neuvonnan kokeilut Vaikuttavuus Kansainvälinen vaikuttavuus TOIMINNALLINEN TEHOKKUUS Toiminnallinen tehokkuus ja sen kehitys Tuotokset ja laadunhallinta YKSITYISILLE OIKEUSAVUSTAJILLE MAKSETTAVAT KORVAUKSET HENKISTEN VOIMAVAROJEN HALLINTA JA KEHITTÄMINEN SISÄISEN VALVONNAN ARVIOINTI- JA VAHVISTUSLAUSUMA ALLEKIRJOITUKSET...43 LIITE: OIKEUSAPUTOIMISTOJEN TULOSTAVOITTEIDEN TOTEUTUMINEN VUONNA 2007
6 2 1. OIKEUSAPUTOIMINNAN YLEISKUVAUS JA OIKEUSAPUTOIMIS- TOVERKOSTO Perustuslain 6 :n mukaan Suomen kansalaiset ovat yhdenvertaisia lain edessä. Koska kaikilla ei kuitenkaan taloudellisen asemansa vuoksi ole mahdollista itse kustantaa tarvitsemaansa lainopillista apua, on oikeusapulailla säädetty niistä tilanteista, joissa henkilö voi saada itselleen oikeusapua joko kokonaan tai osittain valtion varoilla. Oikeusapu kattaa kaikki oikeudelliset asiat. Vähäisissä oikeudellisissa asioissa ei oikeusapua anneta. Jos asiakkaalla on oikeusturvavakuutus, joka korvaa oikeudellisen asian kulut, ei oikeusapua kuitenkaan myönnetä, sillä oikeusturvavakuutus on ensisijainen oikeusapuun nähden. Oikeusapua ei anneta yrityksille eikä yhteisöille. Ulkomailla hoidettavissa asioissa oikeusapu kattaa oikeudellisen neuvonnan. Euroopan Unionin jäsenvaltioiden välillä on ulkomaille annettavaa oikeusapua riita-asioissa laajennettu vuonna 2005 lisäämällä oikeusapulakiin 28 a. Kyseisessä pykälässä määrätään rajat ylittävien riita-asioiden käsittelystä EU-maissa EY-direktiivin 2003/8/EY mukaisesti. Tällaisen oikeusavun saamiselle on määrätty suunnilleen samansisältöiset taloudelliset edellytykset kuin oikeusapuasetuksessa Suomessa on määrätty. Asetuksen mukaan vastaanottavina viranomaisina toimivat oikeusministeriö sekä Helsingin oikeusaputoimisto. Lähettävinä viranomaisina Suomessa toimivat oikeusministeriön lisäksi kaikki oikeusaputoimistot. Lähettävän viranomaisen on maksutta avustettava oikeusavun hakijaa hankkimaan oikeusapuhakemuksen käsittelemiseksi tarpeelliset liitteet sekä hakemuksen ja liitteiden käännökset. Oikeusapua haetaan aina valtion oikeusaputoimistosta. Oikeusapua voi hakea mistä tahansa oikeusaputoimistosta hakijan asuinpaikasta riippumatta. Oikeusapu myönnetään hakijan ja hänen perheensä tulojen, menojen, varallisuuden ja elatusvelvollisuuden perusteella. Oikeusaputoimistossa lasketaan hakijan kuukausittaiset käyttövarat. Myös sillä, minkä laatuseen asiaan oikeusapua haetaan, on merkitystä. Esimerkiksi rikosasioissa ns. sakkojuttuihin ei pääsääntöisesti myönnetä avustajaa.
7 3 Oikeusavun saajalta perittävät kulut muodostuvat oikeusapumaksusta sekä omavastuuosuudesta, jonka oikeusavun saaja maksaa oikeusavustajan palkkiosta ja kuluista tietyn prosenttiosuuden (20 75 % -omavastuuosuuden) mukaan. Omavastuuosuus määräytyy hakijan käyttövarojen ja lisäomavastuu likvidien varojen perusteella. Oikeusapumaksu oli vuonna euroa ja se perittiin kaikilta hakijoilta, joiden käyttövarat olivat 500 euroa tai enemmän. Palkkioiden tuntihinnoittelu vuonna 2007 oli 91 tunnissa ilman arvonlisäveroa. Oikeusapuhakemuksen hylkäämisestä voi tehdä ratkaisupyynnön tuomioistuimelle. Hakija saa päätöksessä ohjeet ratkaisupyynnön tekemiseen. Rikosoikeudenkäynnissä määrätään vastaajalle tietyissä tilanteissa hänen taloudellisesta asemastaan riippumatta puolustaja valtion varoin. Vakavien väkivaltarikosten ja seksuaalirikosten uhrit voivat tuloistaan riippumatta saada valtion varoin kustannettavan oikeudenkäyntiavustajan, ROL:n mukaan asioita hoitavat julkiset oikeusavustajat ja asianajajat. Oikeusavun antamista varten valtiolla on oikeusaputoimistoja, jotka sijaitsevat yleensä samoilla paikkakunnilla kuin käräjäoikeudet. Vuonna 2007 oikeusaputoimistoja on 64 ja sivutoimistoja 18 sekä sivuvastaanottoja 95. Valtion oikeusaputoimistoissa oikeusapua tarjoavat julkiset oikeusavustajat. Julkista oikeusapua tuomioistuinasioissa antavat myös yksityiset asianajajat ja muut yksityiset lakimiehet. Oikeusaputoimistojen verkostoa kehitetään jatkuvasti vastaamaan kansalaisten tarpeita. Vuoden 2007 alusta lähtien Turun oikeusapupiirissä Forssan ja Loimaan oikeusaputoimistot yhdistettiin Forssa-Loimaan oikeusaputoimistoksi, jolla on toimipaikat Forssassa ja Loimaalla. Itä-Suomen oikeusapupiiristä lakkautettiin Kiihtelysvaaran sivuvastaanotto. Vuonna 2007 on valmisteltu seuraavia voimaan tulevia muutoksia; Kuusamon ja Kemijärven oikeusaputoimistot yhdistyvät Kuusamon oikeusaputoimistoksi siten, että Kemijärvelle jää sivutoimisto. Lapuan ja Alavuden oikeusaputoimistot yhdistyvät Lapuan oikeusaputoimistoksi ja Alavudelle jää sivutoimisto. Rauman ja Uudenkaupungin
8 4 oikeusaputoimistot yhdistyvät Rauman oikeusaputoimistoksi. Sivutoimisto jää Uuteenkaupunkiin. Oulunseudun ja Raahen oikeusaputoimistot yhdistyvät Oulunseudun oikeusaputoimistoksi ja sivutoimisto jää Raaheen. Yhdistymisistä huolimatta oikeusapupalvelut jatkuvat kaikissa toimipaikoissa entiseen tapaan. Lisäksi Lapuan oikeusaputoimiston Alajärven sivutoimisto muuttuu sivuvastaanotoksi. Lapuan oikeusaputoimiston Alahärmän sivuvastaanotto, Oulunseudun oikeusaputoimiston Limingan sivuvastaanotto ja Lahden oikeusaputoimiston Mäntsälän sivuvastaanotto lakkautetaan. Toimistojen rakennemuutoksen tarkoituksena on kasvattaa toimistokokoja, mikä keventää hallintoa ja antaa asianajotyölle lisäaikaa sekä helpottaa sijaisuuksien hoitamista. Sen sijaan palvelupisteitä ei ole tarkoitus vähentää. Toimistojen verkostoa harkitessa otetaan huomioon myös tarkoituksenmukainen yksikkökoko. Yhden tai kahden oikeusavustajan ja yhden tai kahden sihteerin toimistot ovat pienen kokonsa vuoksi haavoittuvia, esimerkiksi loma-ajat ja sairaslomat ovat usein toiminnan kannalta ongelmallisia. Näihin tilanteisiin saadaan joustoa, kun pieni toimisto on läheisen toimiston sivutoimisto, ja päätoimistosta löytyy vastaavalla toimenkuvalla työskenteleviä. Toisena ongelmana pienimmissä toimistoissa on, että itsenäisen toimiston hallinnollisten rutiinien suorittamiseen käytetyn ajan osuus kokonaistyöajasta muodostuu usein kohtuuttoman suureksi. Liitettäessä tällainen oikeusaputoimisto toisen toimiston sivutoimistoksi vapautuu toimiston henkilöstön työpanos täysimääräisesti asianajotyöhön. 1.1 Oikeusaputoimen johtajien katsaus Oikeusaputoimistojen työmäärät pysyivät vuonna 2007 viime vuosina vakiintuneella tasolla. Toimistoihin saapui asiaa ja käsiteltiin asiaa. Kun mukaan otetaan myös yksityisille annetut oikeusapupäätökset ja kaupanvahvistukset, saapuneita asioita on ja käsiteltyjä Palkkauksessa jatkettiin uuden palkkausjärjestelmän soveltamista. Palkkaus muodostuu tehtäväkohtaisesta palkanosasta, kokemusosasta ja henkilökohtaisesta palkanosasta. Työn suorituksen arviointi tapahtuu oikeusaputoimiston johtavan oikeusavustajan ja henkilökunnan välillä käytävissä kehityskeskusteluissa. Oikeusaputoimen johtaja käy kehityskeskustelut
9 5 piirinsä johtavien oikeusavustajien kanssa. Oikeusaputoimen johtaja vastaa oikeusministeriön ohjeen mukaisista piirikohtaisista pisterajoista Lainsäädännön vaikutukset ym. Lakiin oikeudenkäynnistä rikosasioissa ( ) säädettiin uusi 5 A luku Asian ratkaiseminen pääkäsittelyä toimittamatta. Tämä luku on tullut voimaan Se, että rikosjuttuja on entistä useammin voitu ratkaista pääkäsittelyä toimittamatta, on vähentänyt oikeusaputoimistojen hoitamien tuomioistuinasioiden määrää ja toisaalta se on vähentänyt myös yksityisille avustajille tehtyjen oikeusapupäätösten määrää. Kirjallisen rikosprosessimenettelyn asianosaiset ovat arvioitua vähemmän ottaneet yhteyttä oikeusaputoimistoihin saadakseen neuvoja. Laki rikosasioiden ja eräiden riita-asioiden sovittelusta ( /1015) ja laki riita-asioiden sovittelusta yleisissä tuomioistuimissa ( /663) ovat tulleet voimaan Sovitteluja on ollut tähän mennessä oikeuksissa verrattain vähän Oikeusapulain muutostarpeet Kesäkuussa 2002 voimaan tulleen oikeusapu-uudistuksen toteutumista on seurattu. Seurantaja arviointitutkimuksen käynnistymisestä sopivat oikeusministeriö ja oikeuspoliittinen tutkimuslaitos (OPTULA) syksyllä Tutkimushanke aloitettiin vuonna 2003 ja sen määräaika oli vuoden 2005 loppuun. Tutkimuksen suunnitteluvaiheessa pääteemoiksi hahmottui oikeuspalveluiden saatavuus ja kohdentuminen, oikeusavun kustannuskehitys, oikeusapua koskeva päätöksenteko ja muutoksenhaku, oikeusavun laatu ja asiakastyytyväisyys ja järjestelmien välisiä suhteita koskevat kysymykset. Tutkimuksen väliraportti Köyhäinavusta kansalaisoikeudeksi julkaistiin tammikuussa Oikeusapuuudistuksen seurantatutkimuksen osaraportti II valmistui toukokuussa Raportin mukaan avustajat, tuomarit ja asiakkaat ovat pääosin tyytyväisiä vuoden 2002 oikeusapuuudistukseen.
10 6 Maaliskuussa 2006 asetettiin hovioikeuden presidentti Mikko Könkkölän johtama työryhmä valmistelemaan oikeusapulainsäädännön muutostarpeita. Työryhmällä oli kolme tehtävää. Sen piti tarkastella oikeusapulaissa ja siihen liittyvissä laeissa ja asetuksissa havaitut muutostarpeet. OPTULAn tutkimuksessa oli tullut esille myös tuomioistuinlaitoksen taholta tarve selkiinnyttää ja yksinkertaistaa avustajien palkkiojärjestelmää ja niiden maksatusta. Kolmantena tehtävänä oli suunnitella säästötoimenpiteitä. Työryhmän sihteerinä toimi ylitarkastaja, julkinen oikeusavustaja Teija Hyytiäinen, pysyvänä asiantuntijana ylitarkastaja Tuire Honko ja oikeusapua edustivat jäseninä hallitusneuvos Merja Muilu ja oikeusaputoimen johtaja Marja-Leena Levänen. Työryhmän toimikausi päättyi Työryhmä suoritti myös kyselyn oikeusapulainsäädännön mahdollisista muutostarpeista tuomioistuimille, syyttäjävirastoille, oikeusaputoimistojen henkilöstölle sekä asianajajille. Työryhmän työstä suurimman ajan veivät avustajille maksettavat korvaukset ja niiden perusteet (palkkioasetus) sekä palkkiomaksatusmenettelyn virtaviivaistaminen. Kysymys oli sekä palkkion määräämisen sisällön että menettelyn yksinkertaistamisesta. Palkkioasetuksen perusteissa lähdettiin liikkeelle kahdesta eri versiosta: kiinteät taksat tai tuntiveloitus. Työryhmä päätyi tuntiveloitukseen kuitenkin niin, että tuomioistuinasioissa on tietyt minimitaksat. Matkakulujen ja matka-ajan korvaamisesta työryhmä ei päässyt yksimieliseen tulokseen, vaan Suomen Asianajajaliitto esitti eriävän mielipiteensä. Oikeusapulakiin, lakiin valtion oikeusaputoimistoista sekä niihin liittyviin asetuksiin tulisi useita muutoksia, jotka helpottaisivat sekä yksityisten avustajien että oikeusaputoimistojen työtä ja toisivat etuja myös oikeusavun hakijalle. Jos hakija on epäiltynä tai vastaajana rikosasiassa, oikeusapu määräytyisi vain hakijan taloudellisen aseman perusteella eli enää ei otettaisi huomioon puolison tuloja. Oikeusavun hakijan avustaja voisi myös hakijan puolesta allekirjoittaa hakemuksen ja hakemus voitaisiin toimittaa suoraan avustajalle prosessiosoitteeseen. Nykyisestä laista puuttuu myös säännös puhelinneuvonnan osalta taloudellisen aseman selvittämisestä. Tarkoitus on säätää, että etäneuvonnassa ei hakijan taloudellista asemaa tarkisteta.
11 7 Oikeusavun tuntimäärää suunnitellaan alennettavaksi myös niin, että oikeusapua annetaan enintään 80 tunnilta, minkä jälkeen tuomioistuin voi hakemuksesta päättää oikeusavun jatkamisesta. Oikeusapulain ja siihen liittyvien muiden lakien ja asetusten eteneminen on jäänyt odottamaan niiden vaatiman uuden tekniikan kehittämistä. Syyskuussa 2007 annettiin kuitenkin jo valtioneuvoston asetus oikeusavusta annetun asetuksen muuttamisesta, jossa korvausasteikkoa muutettiin. Asteikon alarajaa ei ole korotettu vuoden 1998 jälkeen ja tästä seurasi vääristymiä esimerkiksi ulosoton suojaosuuteen ja toimeentulotukeen verrattuna. Perusomavastuun alarajaa korotettiin yksinäisellä henkilöllä 700 euroon ja puolisoilla henkilöä kohden 600 euroon. Oikeusapumaksun alarajaa korotettiin myös. Oikeusapumaksua ei peritä, jos hakija saa korvauksetonta oikeusapua. Oikeusapumaksu korotettiin 70 euroon. Hyväksyttäviä omakotitalon kuukausittaisia hoitomenoja korotettiin 250 euroon ja lasta kohden tehtävää vähennystä korotettiin 300 euroon. Nämä muutokset tulivat voimaan Oikeusaputyöryhmän jatkoksi perustettiin hallitusneuvos Merja Muikun johtama sähköisen asioinnin työryhmä, jonka tehtävänä on kehittää oikeusapuhakemusten ja oikeudenkäyntikululaskujen sähköistä käsittelyä. Könkkölän työryhmän yhtenä tavoitteena olleiden säästöjen arvioidaan syntyvän siitä, että sähköinen asiointi säästää henkilötyövuosia sekä oikeusapuhakemusten käsittelyssä että palkkion määräämisessä ja maksatuksessa Oikeusavun menettelyjen ja organisaation kehittäminen Toimistoverkoston ja virkarakenteen kehittäminen Tuottavuushankkeen toteuttaminen edellyttää oikeusavun toimistoverkoston ja menettelytapojen kehittämistä. Oikeusaputoimistojen määrää on tarkoitus vähentää nykyisestä 64 oikeusaputoimistoista noin 40 oikeusaputoimistoon vuoteen 2012 mennessä. Oikeusaputoimistojen resurssitarvetta eri paikkakunnilla tarkastellaan suhteuttamalla julkisten
12 8 oikeusavustajien määrä alueen asukaslukuun, mikä antaa suuntaa todennäköisen kysynnän määrästä. Toisaalta oikeusaputoimistojen henkilöstön määrää ja sijoituspaikkoja arvioitaessa otetaan huomioon paikalliset tarpeet siten, että oikeusapupalveluiden tasapuolinen ja riittävä saatavuus varmistetaan koko maassa. Väestöpohjaisen arvioinnin ohella oikeusaputoimistojen toimipisteiden sijoittelua harkitaan myös niiden nykyisten työmäärien sekä jonotustilanteen perusteella. Voimavarojen kohdentaminen todellisten oikeussuojatarpeiden mukaan edellyttää, että sellaiset oikeusaputoimistojen sivutoimistot ja sivuvastaanotot, joiden palvelujen kysyntä on liian alhainen, lakkautetaan ja niiden resurssit suunnataan sinne, missä on enemmän kysyntää oikeusapupalveluista. Vuonna 2007 on valmisteltu syksyllä 2008 annettavaa hallituksen esitystä oikeusaputoimistoista annetun lain muuttamisesta, jossa ehdotetaan, että sivutoimisto nimikkeestä luovutaan, ja otetaan käyttöön toimipaikka nimike oikeusaputoimistojen eri toimipaikoille. Myös sivuvastaanotot muutettaisiin nimikkeeltään vastaanotoiksi. Sähköinen asiointi Syksyllä 2007 on annettu HE oikeusapulain muutoksesta ja keväällä 2008 annetaan uudet asetukset oikeusavun palkkioperusteista ja oikeusavusta. Oikeusavun hakemismenettelyä yksinkertaistetaan erityisesti kokonaan korvauksettomaan oikeusapuun oikeutettujen osalta ja heidän taloudellisen selvityksensä perusteena käytetään viimeksi vahvistetusta verotuksesta saatavia tietoja. Lisäksi oikeusapupalkkioiden perusteita ja niiden määräämismenettelyä yksinkertaistetaan. Lähtökohtana on, että avustajien palkkiot vastaavat tehtävän vaativuutta ja työmäärää. Menetelmien yksinkertaistaminen mahdollistaa oikeusavun valtakunnallisen asiointijärjestelmän, oikeusapuhakemuksen ja maksatusmenetelmän sähköistäminen. Yhtenäinen sähköinen käsittelypohja edesauttaa yhden asiakirjapohjan käyttämisen prosessin eri vaiheessa. Näin samaa työtä ei tarvitse tehdä useaan eri kertaan. Yhtenäinen sähköinen asiakirjapohja mahdollistaa myös yksityisille asiamiehille tehtävien oikeusapupäätösten
13 9 keskittämisen joihinkin oikeusaputoimistoihin. Sähköisen asioinnin kehittämistoimenpiteiden ja palkkioperusteiden ja palkkioiden määräämismenettelyn yksinkertaistamisen arvioidaan vaikuttavan vähentävästi myös tuomioistuimien ja OPK:n työmääriin. Syksyllä 2007 on käynnistetty sähköisen asioinnin määrittelyprojekti, joka on jatkoa sähköisen asioinnin työryhmälle (toiminta ja hallinto 2007:24). Määrittelyprojektin tehtävänä on tarkentaa asiointimallia sekä suunnittelu ja toteutusvaiheen kustannuksia. Vuonna 2008 aloitetaan sähköisen asioinnin kehittämistoimenpiteet määrittelyprojektin ja työryhmän mietinnön pohjalta Yleisen edunvalvonnan valmistelu Sisäasianministeriö asetti Eräiden tehtävien organisointi valtion paikallishallinnossa -nimisen työryhmän. Työryhmä antoi väliraportin ja loppuraportin Työryhmä ehdotti mm., että yleinen edunvalvonta sijoitetaan oikeusaputoimistoihin vuoden 2009 alussa. Sisäasiainministeriö on asettanut työryhmän selvittämään rahoitusvaihtoehtoja kuluttajaneuvonnan ja yleisen edunvalvonnan valtion toiminnoiksi siirtymisen toteuttamiseksi. Työryhmän toimikausi oli Työryhmä ehdotti, että valtion talousarvioon olisi varattava 17,2 miljoonaa euroa ja tulevaa kasvua varten olisi myös varattava rahaa. Valtiovarainministeriön edustaja jätti eriävän mielipiteen rahoituksen suhteen. Johtaville julkisille oikeusavustajille on aloitettu 2007 muutosjohtamiskoulutus, jolla on tarkoitus varautua mm edunvalvonnan valtiolle siirtymiseen.
14 10 2. YHTEISKUNNALLINEN VAIKUTTAVUUS 2.1 Oikeusaputoimistojen tulosohjaus Jokainen hovioikeuden tuomiopiiri muodostaa oikeusapupiirin, jolla on enintään viideksi vuodeksi kerrallaan tehtävään valittu oikeusaputoimen johtaja. Oikeusaputoimen johtajan tehtävänä on vastata oikeusapupalveluiden tasapuolisesta tarjonnasta oman oikeusapupiirinsä alueella. Oikeusaputoimistojen tulosohjausmenettely toteutetaan kaksivaiheisesti. Ensimmäisessä vaiheessa oikeusministeriö käy oikeusaputoimen johtajien kanssa piirien tulosneuvottelut ja oikeusaputoimen johtajan oman toimiston tulosneuvottelut. Tulosneuvotteluissa keskustellaan seuraavan vuoden tuottavuutta ja taloudellisuutta koskevista tulostavoitteista toimistokohtaisesti. Tulosneuvotteluissa neuvotellaan ja myönnetään oikeusapupiirikohtaiset määrärahat. Oikeusaputoimen johtaja tekee selvityksen piirinsä oikeusaputoimistojen työtilanteesta ja toiminnasta sekä tarpeista. Tulosneuvotteluissa sovitaan myös seuraavan vuoden henkilöstöresurssien määrästä ja oikeusaputoimen johtajan liikkumavarasta henkilöstön palkkaamisessa. Tulosneuvotteluista laaditaan tulostavoiteasiakirja, jonka oikeusministeriön edustaja ja oikeusapupiirin johtaja allekirjoittavat. Oikeusapupiirejä on kuusi: Turku, Vaasa, Itä-Suomi, Helsinki, Kouvola ja Rovaniemi. Oikeusaputoimen johtajat käyvät seuraavaa vuotta koskevat tuloneuvottelut piirinsä toimistojen kanssa niissä rajoissa, mitkä on sovittu oikeusministeriön ja oikeusaputoimen johtajan välisissä tulosneuvotteluissa. Tulosneuvotteluista laaditaan tulostavoiteasiakirja, jonka oikeusaputoimen johtaja ja oikeusaputoimiston johtava julkinen oikeusavustaja allekirjoittavat. Tulosohjausprosessi tapahtuu siten, että oikeusministeriö lähettää oikeusaputoimistoille tulosneuvotteluja koskevat ohjeet. Ohjeistuksen lisäksi oikeusministeriö laatii ja lähettää oikeusaputoimistoille tulosneuvottelujen pohja-aineistot (toiminnan kehitys,
15 11 nettotoimintamenomäärärahan käyttösuunnitelma ja palkkaliite). Oikeusaputoimistot täyttävät oman toimistonsa pohja-aineiston ja lähettävät sen ministeriöön ja oikeusaputoimen johtajalle. Aineistoja käytetään oikeusministeriön ja oikeusaputoimen johtajien välisten tulosneuvottelujen pohjana. Oikeusaputoimen johtajat antavat seuraavan vuoden tulosneuvotteluja varten toimistoille oikeusministeriön ohjeiden lisäksi muut tarvittavat ohjeet Toimintavuoden aikana oikeusaputoimen johtajat saavat piirinsä toimistojen ajantasaiset tilastot sekä talousraportit ja seuraavat niitä. Oikeusaputoimen johtajat pitävät vuosittain kokouksia piirinsä johtavien julkisten oikeusavustajien kanssa ajankohtaisista piiriä koskevista asioista, lainmuutoksista ja käytäntöjen yhdenmukaistamisesta hallinnollisissa asioissa. Piireissä voidaan järjestää myös hallinto-/osastosihteereiden kokouksia. Oikeusaputoimen johtajat pitävät yhteyttä alueensa toimistoihin myös puhelimitse, sähköpostilla sekä tarvittaessa käyvät toimistoissa henkilökohtaisesti. Oikeusaputoimen johtajat antavat lausuntonsa julkisten oikeusavustajien nimitysasioissa oikeusministeriölle ja ovat mukana hakijoiden haastatteluissa. He antavat myös lausuntonsa sivuvastaanottojen järjestämisestä ja tekevät johtavia julkisia oikeusavustajia koskevia hallinnollisia päätöksiä. 2.2 Palvelun saatavuus /Jonotusaika Jonotusajan seurannalla kartoitetaan palvelun saatavuutta eli sitä, missä ajassa asiakas, ajan varattuaan, pääsee oikeusavustajan kanssa neuvottelemaan. Tämä auttaa myös valtakunnallisesti resurssien oikeaa kohdentamista. Vuonna 2007 tavoitteena oli ottaa käyttöön asiankäsittelyjärjestelmä Julian ajanvaurausjärjestelmään perustuva jonotusaikaseuranta. Seurantajärjestelmän käyttöönotto ei
16 12 toteutunut sovitussa aikataulussa. Tästä syystä kuluvalta vuodelta ei ole saatavissa luotettavaa jonotusaikaa. 2.3 Asia- ja asiakasrakenteen muutos Oikeusaputoimistoissa ovat ns. rutiiniasiat vähentyneet. Työmäärä on lisääntynyt esim. lasten huostaanottoasioissa ja huoltoriidoissa. Rikosasioissa muun muassa lapsiin kohdistuneet seksuaalirikosasiat ovat lisääntyneet ja vaativat huomattavasti aikaa. Myös ulkomaalaistaustaisten asiakkaiden asiat ovat lisääntyneet. Asioiden hoitaminen vaatii paljon aikaa kielivaikeuksista ja erilaisesta kulttuuritaustasta johtuen. 2.4 Tilastointiohjeiden muuttuminen 2007 Saapuneet ja käsitellyt asiat Oikeusaputoimistossa diarioidaan ja tilastoidaan oikeusapupäätöksen yhteydessä asiat, joissa annetaan oikeusapua. Myös asiat, joissa oikeudellista apua annetaan täyttä korvausta vastaan, diarioidaan ja tilastoidaan. Lisäksi diarioidaan ja tilastoidaan yksityisille avustajille tehdyt oikeusapupäätökset ja taloudelliset selvitykset. Oikeusaputoimistojen diariointi ja tilastointi tapahtuu asiankäsittelyjärjestelmä Julian kautta (myöh. Julia). Valtion oikeusaputoimistojen diariointi- ja tilastointiohjeet ovat muuttuneet alkaen ohjeella no OM/18/33/2006, joka on annettu Sillä on kumottu OM:n ohje (OM 4340/33/98) sekä OM:n ohje (OM 11/33/2006). Hallintomenettelylain nojalla annettuja neuvoja ei diarioida eikä tilastoida Juliaan, kuten ei aiemminkaan. Hallintomenettelylain mukainen neuvonta tarkoittaa yleisluonteista vain menettelytapaan liittyvää neuvontaa. Oikeusapuohjausta antavat oikeusaputoimistojen kokeneet sihteerit. Myöskään oikeusapuohjausta ei tilastoida tilastointiohjeen mukaisesti Juliaan, vaan ohjaustoimenpiteet
17 13 näkyvät tilastoinnista erillisenä lukumääränä (eivät siis näy tilastointiohjeiden mukaisessa tilastossa). Uutena asiana tulivat kirjattaviksi sovinnot riitaisissa asioissa, jotka kirjataan lukumäärinä. Sovinnot riitaisessa asiassa kirjataan sovintojen lukumäärinä. Uusien tilastointiohjeiden mukaan tilastoidaan vaativiksi asioiksi sellaiset asiat, jotka edellyttävät keskimäärin huomattavasti enemmän työtä tai erityisosaamista. Vaativat asiat saavat saman painokertoimen kuin ns. tavanomaiset asiat, mutta niiden lukumääriä seurataan erikseen. Vaativia asioita ovat: Siviiliasiat: toimitusositus, osituksen moite, lastensuojelulain mukainen lapsen huostaanotto, pesänjakajan toimittama perinnönjako, testamentin moite, perinnönjaon moite, lakiosan täydennys, kiinteistön luovutuksesta johtuva riita, asunnon luovutukseen liittyvä riita, tasaarvolakiin, yhdenvertaisuuslakiin ja yhteistoimintalakiin perustuvat riidat, potilasvahinkolain mukainen vahingonkorvaus, sopimusperusteinen vahingonkorvaus, tuotevastuulain mukainen vahingonkorvaus, vahingonkorvauslakiin perustuva riita Rikosasiat: henkirikos, seksuaalirikos, talousrikos (mm. törkeä petos), törkeä huumausainerikos, työ-, virka-, ympäristö- yms. rikos Painokertoimien muuttuminen Painokertoimet uusien ohjeiden mukaisesti muuttuivat siten, että painokerroin lakimiesten antamasta oikeudellisesta puhelinneuvonnasta laski painokertoimesta yksi painokertoimeen 0,20. Muita muutoksia ovat: Muun toimenpiteen painokerroin 3 muuttui painokertoimeksi 2. Uutena toimenpiteenä on avustaminen toimituksessa, jonka painokerroin on 10.
18 14 Käräjäoikeuden kirjallisen käsittelyn painokerroin 6 laski painokertoimeen 5. Käräjäoikeuden pääkäsittelyn ja suullisen käsittelyn tilalle tuli pelkästään suullinen käsittely, jonka painokerroin on 10. Aikaisemmin suullisen käsittelyn painokerroin oli 8 ja pääkäsittelyn 10. Korkeimman hallinto-oikeuden kirjallisen käsittelyn painokerroin laski painokertoimesta 22 painokertoimeen 13 ja korkeimman hallinto-oikeuden suullisen käsittelyn painokerroin 29 painokertoimeen 18. Erityistuomioistuimen suullisen käsittelyn painokerroin 10 nousi painokertoimeen 14. Edellä mainituilla muutoksilla on ollut se vaikutus, etteivät tilastot ole täysin vertailukelpoisia verrattaessa tilastoja ennen vuotta 2007 ko. vuodesta alkaen oleviin tilastoihin. Erityisesti painokertoimien muutos näkyy lakimiesten antaman oikeudellisen puhelinneuvonnan osalta, jossa painokerroin aleni 1/5 osaan aiemmasta, mikä aiheutti painotettuihin työmääriin laskua niissä oikeusaputoimistoissa, jotka ovat mukana oikeudellisen puhelinneuvonnan kokeilussa. 2.5 Oikeudellisen neuvonnan kokeilut Oikeudellista puhelinneuvontaa on annettu ja seurattu tilastollisesti jo vuodesta 1998 Espoon ja Närpiön oikeusaputoimistoissa ja Seinäjoen oikeusaputoimistossa vuoden 2002 alusta. Syksyllä 2005 käynnistettiin valtakunnallinen oikeudellisen neuvonnan kokeilu, jolla jo olemassa olevaa kokeilua laajennettiin ja monipuolistettiin. Vuonna 2006 kokeiluun tuli mukaan uusia neuvontatoimistoja. Julkisten oikeusavustajien antamaa oikeudellisen puhelinneuvonnan kokeilua jatketaan vuoden 2008 loppuun saakka. Oikeudellista puhelinneuvontaa antaa 20 oikeusaputoimistoa. Toimistohenkilöstön antama oikeusapuohjauksen kokeilu on vakinaistettu vuoden 2007 alusta. Oikeusapuohjausta valtakunnallisesta puhelinnumerosta antaa 16 oikeusaputoimistoa. Oikeusapuohjausta annetaan suomeksi, ruotsiksi ja saameksi. Tämän lisäksi kaikki oikeusaputoimistot kirjaavat ja tilastoivat oikeusapuohjauksen luonteisen opastuksen. Neuvontakokeilujen tavoitteena on turvata oikea-aikainen, asiantunteva ja luotettava oikeudellinen apu sitä tarvitseville sekä madaltaa kynnystä oikeudellisten asioiden
19 15 selvittämiseen ryhtymiselle. Valtakunnallisen oikeusapuohjauksen koordinointi siirtyi kesäkuun 2007 alusta oikeusministeriöltä Joensuun oikeusaputoimistolle. Tarve oikeusturvan parantamiseen oli tullut esille useissa eri yhteyksissä ja esimerkiksi tuomioistuinlaitoksen kehittämiskomitea oli komiteamietinnössään kiinnittänyt asiaan huomiota ehdottamalla oikeuspalvelukeskusten perustamista. Alkuvaiheen uudistukseksi komitea ehdotti oikeussuojakeinoja koskevan valtakunnallisen puhelinneuvontapalvelun perustamista. Samoin oikeusturva-asiain neuvottelukunta oli sekin tuonut esiin oikeudellisen neuvonnan kehittämisen tarpeen. Kokeilulla pyrittiin siihen, että ihmiset löytäisivät apua oikeudellisiin ongelmiinsa mahdollisimman nopeasti asioiden alkuvaiheessa ennen kuin ne kehittyvät vaikeasti hallittaviksi. Oikeusapuohjausta antaa oikeusaputoimistojen kokenut toimistohenkilökunta, kun taas oikeudellista puhelinneuvontaa antavat lakimiestutkinnon suorittaneet julkiset oikeusavustajat. Oikeusapuohjauksessa asiakkaan kanssa kartoitetaan sitä, onko kysyjän syytä kääntyä lakimiehen puoleen vai voiko jokin viranomainen tai muu taho olla hänelle avuksi. Puhelimessa kerrotaan, mistä asiasta löytyy lisätietoa samoin kuin esimerkiksi siitä, onko olemassa asian hoitamista helpottavia lomakkeita. Ohjaukseen ei ole palkattu uutta henkilökuntaa, vaan puhelinpäivystys on hoidettu muiden töiden ohella. Oikeudellista puhelinneuvontaa antavaan, kokeilussa mukana olevaan oikeusaputoimistoon puhelut tulevat pääosin oikeusaputoimiston toimistohenkilökunnan ohjaamina. Asiakkaat voivat myös itse ajanvarauksen yhteydessä saada tiedon mahdollisuudesta saada asiassa puhelinneuvo, mikäli asia on laadultaan sellainen, ettei se edellytä käyntiä oikeusaputoimistossa neuvottelussa. Oikeudelliset puhelinneuvot annetaan pääsääntöisesti ajanvarauksella ja asiassa tehdään esteellisyystarkastus. Oikeudellisia puhelinneuvoja seurataan asianhallintaohjelma Julian kautta. Näissä tehdään esteellisyystarkastus, mutta ei tuloselvitystä. Juliaan kirjataan puhelinneuvona vähintään soittajan nimi ja asia sekä vastapuoli. Mikäli puhelun aikana ilmenee, että kysyjälle varataan
20 16 aika neuvontaa antavasta oikeusaputoimistosta, neuvoa ei päätetä Juliaan puhelinneuvona, vaan puhelu on tällöin luonteeltaan ajanvarauksellinen. Oikeusapuohjausta seurataan Lotus Notes-ohjelman kautta merkitsemällä kustakin puhelusta pääasiaryhmä ja ohjaustoimenpide; asia päättyy, ohjattu ottamaan yhteyttä muualle, ohjattu ottamaan yhteyttä yksityiseen lakimieheen. Ohjauksen yhteydenottotapa eritellään sen mukaan, annetaanko ohjausta valtakunnallisesta vai toimiston omasta puhelinnumerosta vai tuleeko asiakas käymään toimistolla tai ottaa yhteyttä postitse/ sähköpostitse. 2.6 Vaikuttavuus Julkiset oikeusavustajat ovat vaikuttaneet paitsi asianajotyössään myös useissa komiteoissa, työryhmissä ja valiokunnissa seuraavasti: oikeusapulain muutostarpeita valmisteleva työryhmä, oikeusturvapolitiikan strategiatiimi, oikeudellisen tiedon hankintaa valmisteleva työryhmä, Stakesin sosiaali- ja terveydenhuollon ulkopuolisten tekijöiden vaikutuksia toiminnan järjestämiseen ja asiakkaan oikeuksiin arvioiva asiantuntijatyöryhmä, Suomen Asianajajaliiton valtuuskunta, Suomen Asianajajaliiton paikallisosastojen hallitukset, Suomen Asianajajaliiton eettinen valiokunta, Oikeuslaitospäivä-työryhmä, kriminaaliasiamiehen seuranta- ja ohjausryhmä, oikeusministeriön sähköisen asioinnin työryhmä, oikeusturvapolitiikan vaikuttavuus- ja kustannustehokkuusprojekti, holvioikeuksien laatutyöryhmät, hallintolainkäytön kehittämistyöryhmä ja hallintolainkäytön yleisiä menettelysäännöksiä kehittämään asetettu työryhmä. Oikeusavustajat ovat myös olleet kuultavana eduskunnassa useita kertoja esim. lastensuojelulain muuttamisesta, oikeusapumaksun korottamisesta sekä tuottavuusohjelmasta OM:n hallinnonalalla, edunvalvonnan osalta PARAS-hankkeesta. Tietoa oikeusavusta on pyritty tuomaan esiin Helsingin Sanomissa ja alueellisissa päivälehdissä. Lisäksi kaupunginosalehdissä sekä aikakaus- ja ammattilehdissä on ollut oikeusapua käsitteleviä kirjoituksia. Oikeusaputoimen johtaja Liisa Vehmas on toiminut Advokaatti-lehden kolumnistina ja oikeusaputoimen johtaja Hanna-Leena Tukeva Lakimiesaikakauskirjan toimitusneuvostossa. Julkinen oikeusavustaja Esa Kyllästinen on sen toimituskunnan jäsen, joka vastaa vuosittaisen Lakikirjan toimittamisesta.
21 17 Julkiset oikeusavustajat ovat myös käyneet puhumassa peruskoulujen 9. luokilla Asianajajaliiton Oikeuskasvatusprojektin mukaisesti. Yhteistyö sidosryhmien eli tuomioistuinten, syyttäjien, asianajajalaitoksen ja useiden viranomaisten, kuten sosiaali-, poliisi- ja vankilaviranomaisten kanssa on ollut kaikilla toimialueilla pysyvää ja jatkuvaa. Oikeusministeriön koulutusyksikkö tekee yhteistyötä ammattikorkeakoulujen kanssa oikeustradenomien kouluttamiseksi. Oikeusaputoimistot ovat toimineet muiden oikeushallinnon virastojen ohella harjoittelupaikkoina opiskelijoille. Oikeusministeriö on kouluttanut harjoittelutoimistoihin työelämäohjaajia, joiden tehtävänä on ohjata opiskelijoita. Nelosen uutiset kysyi tammikuussa sähköpostitse syyttäjiltä, hovi- ja käräjäoikeuksisen tuomareilta sekä asianajajilta mielipiteitä oikeuslaitoksen säästöistä sekä vaihtoehtoisista säästökeinoista. Vastauksia saatiin yhteensä 515. Yhtenä kysymyksenä kysyttiin, pitäisikö oikeusaputoimistot lakkauttaa ja oikeusapu yksityistää. Yksityistäminen sai kannatusta vain asianajajilta ja heistäkin vain 25 % vastasi kysymykseen myöntävästi, mutta noin 30 % piti asiaa tutkimisen arvoisena. Sen sijaan tuomarikunnan ei oli varsin yksituumainen ja eivastauksen takana oli yli 80 % tuomarikunnasta. 2.7 Kansainvälinen vaikuttavuus Maailman globaalisuus näkyy myös oikeusavussa monella tavalla. Kaikkein selvimmin se näkyy oikeusaputoimistojen asiakaskunnan kansainvälistymisessä. Ulkomaalaistaustaisia asiakkaita on lähes jokaisessa toimistossa, vain asiakasmäärät vaihtelevat. Eniten ulkomaalaistaustaisia asiakkaita lienee pääkaupunkiseudulla ja siellä Helsingin oikeusaputoimistossa. Toimistossa työharjoittelijana oleva tradenomi tutki päättötyössään toimiston ulkomaalaistaustaisten asiakkaiden kotimaita, sukupuolijakaumaa, ikää sekä käsiteltävän asian laatua. Tutkimuksesta selvisi, että tosiasiat poikkesivat toimistossa oletetusta. Asiakkaina oli enemmän naisia kuin miehiä, siviiliasioita oli enemmän kuin rikosasioita, asiakkaita oli 40-vuotiaiden ikäryhmässä enemmän kuin nuorten ryhmässä ja prosentteina ulkomaalaistaustaisia asiakkaita oli hieman yli 20 prosenttia oletetun 35
22 18 prosentin sijasta. Sen sijaan eri maita, joista asiakkaat olivat lähtöisin, oli ennakoitua suurempi määrä eli 86 eri maata. Myös Vaasan oikeusaputoimistossa on väestöpohjaan suhteutettuna huomattavan paljon ulkomaalaistaustaisia asiakkaita. Helsingin oikeusaputoimisto teki yhteistyötä koko vuoden tuolloisen ulkomaalaisviraston kanssa, jolloin kummankin toimiston käytännöt tulivat tutuiksi virastoissa. Oikeusaputoimistot osallistuivat myös kotouttamistoimintaan. Helsingin oikeusaputoimistossa on käynyt vuoden 2007 aikana tutustumassa oikeusapuun ryhmiä lukuisista maista, kuten Norjasta, Japanista, Ruotsista, Venäjältä ja Kiinasta. Lisäksi Budapestissä toimiva Itä-Euroopan oikeusapua avustava PILI-järjestö on vieraillut Helsingin oikeusaputoimistossa. Helsingin oikeusaputoimistossa ovat vierailleet myös kaikki Helsingin käräjäoikeuden vaihtotuomarit, eli tuomareita Ranskasta, Espanjasta, Latviasta, Italiasta ja Virosta. Vaihtotuomarit ovat olleet aidosti kiinnostuneita oikeusapujärjestelmästä ja kirjeenvaihto oikeusapuasioista on jatkunut tuomareiden kanssa heidän kotimaahansa paluun jälkeenkin. Joensuun oikeusaputoimistossa vieraili marraskuussa 2007 Petroskoista Oikeusakatemian, Karjalan välimiestuomioistuimen, syyttäjänviraston, ulosottolaitoksen ja rekisteriviraston edustajia. Oikeusaputoimen johtajat Arto Tiilikainen ja Liisa Vehmas vierailivat Petroskoissa vuoden 2007 aikana osallistumalla Petroskoin kansainväliseen oikeusapuseminaariin ja Arto Tiilikainen yhdessä hallintosihteeri Asta Ruokolaisen kanssa jatkokouluttamalla Petroskoin oikeusakatemiassa venäläisiä oikeusavustajia Finzakon II -hankkeessa. Liisa Vehmas osallistui Venäjällä sekä Irkutskin että Samaran alueen pyöreän pöydän konferensseihin, joissa kummassakin oli aiheena julkinen oikeusapujärjestelmä, Samaran konferenssiin osallistui myös hallintosihteeri Aira Sahikoski.
23 19 Irkutskin konferensissa esitettiin alueen rekisteriviraston toimesta tehty oikeusapuvideo. Ryhmän suomalaisjäsenet pitivät videota hyvänä ideana ja mukana ollut hallitusneuvos Merja Muilu uskoi suomalaisesta oikeusavusta tehtävän videon palvelevan paitsi suomalaisia, erityisesti niitä venäläisiä ja kiinalaisia, jotka ovat olleet halukkaita omaksumaan osia suomalaisesta oikeusavusta oman oikeusapujärjestelmänsä kehittämiseen. Videon valmistelu aloitettiin antamalla se Stadian-ammattikorkean filmiosaston hankkeeksi. Käsikirjoitus, johon myös Irkutskissa mukana olleen ryhmän jäsenet osallistuivat, valmistui vuoden 2007 joulukuussa, mutta kuvaukset siirtyivät vuoden 2008 puolelle. Oikeusaputoimen johtaja Marja-Leena Tervahauta osallistui kansliapäällikkö Kirsti Rissasen seurueessa Kiinaan tehtyyn matkaan, jonka aikana käsiteltiin oikeusviranomaisten kanssa laajasti erilaatuisia, mm. oikeusapuun ja sovittelutoimintaan liittyviä kysymyksiä. 3. TOIMINNALLINEN TEHOKKUUS 3.1 Toiminnallinen tehokkuus ja sen kehitys Vuonna 2007 oikeusaputoimistojen nettotoimintamenot olivat noin 20,4 milj. euroa. Nettotoimintamenot olivat 5 % arvioitua vähemmän. Nettotoimintamenot ovat 2 % enemmän kuin vuonna Kustannukset ovat 4 % vähemmän kuin vuonna Maksullisen toiminnan tulokertymä oli noin 4,2 milj. euroa, joka on 12 % arvioitua enemmän. Maksullisen toiminnan tulokertymä on 3 % enemmän kuin vuonna Oikeusapumaksujen tulokertymä oli noin 0,7 milj. euroa, joka on 5 % vähemmän kuin vuonna Vastapuolen laskutuksen tulokertymä oli noin 0,5 milj. euroa, joka on 8 % enemmän kuin vuonna Oikeusaputoimistot tekevät oikeusapupäätökset sekä yksityisten asiamiesten hoitamissa että oikeusaputoimistoissa hoidettavissa oikeusapuasioissa. Oikeusaputoimistot tekivät noin oikeusapupäätöstä yksityisille asiamiehille, mikä oli 13 % arvioitua vähemmän. Oikeusaputoimistot tekivät taloudellista selvitystä yksityisten asiamiesten asiakkaille.
24 20 Tämän lisäksi oikeusapupäätös tehtiin jokaisessa oikeusaputoimiston hoidettavaksi tulleessa noin asiassa. Taulukko 1. Valtion oikeusaputoimistojen toiminnallinen tehokkuus TOIMINNAN TEHOKKUUS Toteutunut 2005 Toteutunut 2006 TAE 2007 *) Tulossopimus 2007 tavoite Toteutunut 2007 Vertailu edelliseen vuoteen Vertailu tulossopi muksen tavoittees een TOIMINTAMENOT JA KUSTANNUKSET Toiminnan tulot % 12 % Toimintamenot, oikeusaputoimistot (brutto) % -2 % Nettotoimintamenot (1000 ) yhteensä % -5 % Kustannukset (1000 ) % Oikeusaputoimi % Tukitoiminnot % Poissaolot % Maksullisen toiminnan tuotot (1000 ), LT % Maksullisen toiminnan kokonaiskustannukset % Maksullisen toiminnan kustannusvastaavuus % 91 % 71 % 67 % - 6 % Maksullisen toiminnan tuotot (1000 ), JO % Maksullisen toiminnan kokonaiskustannukset % Maksullisen toiminnan kustannusvastaavuus % 39 % 36 % 36 % 0 % TOIMINNALLISET TAVOITTEET Taloudellisuus ( / painotettu työmäärä) % 9 % Tuottavuus (painotettu työmäärä/htv) % -13 %
25 Tuotokset ja laadunhallinta Vuonna 2007 valtion oikeusaputoimistoihin saapui yhteensä noin asiaa. Asioita saapui 2 % edellistä vuotta vähemmän ja 8 % arvioitua vähemmän. Oikeusaputoimistojen asioista noin 82 % oli siviili- ja hallinto-oikeudellisia asioita. Siviili- ja hallinto-oikeudellisista asioista perhe- ja perintöoikeudellisia asioita oli 47 %, muita siviilioikeudellisia asioita 34 % ja 1 % velkajärjestelyasioita. Rikosasioiden osuus kaikista asioista oli 18 %. Kuva 1. Oikeusaputoimistoihin saapuneet asiat Perhe- ja perintöoikeudelliset asiat Rikosasiat Velkajärjestelyasiat Muut siviilioikeudelliset asiat Oikeusaputoimistoissa käsiteltiin yhteensä asiaa, mikä oli 2 % edellistä vuotta vähemmän ja 8 % arvioitua vähemmän. Oikeusaputoimistojen käsittelemistä asioista puhelinneuvonnan osuus oli 11 %, oikeudellisen neuvonnan osuus oli 24 %, asiakirjan laatimiseen päättyneiden asioiden osuus oli 21 %, tuomioistuimissa käsiteltiin 22 % asioista ja loput 22 % asioista päättyivät joko hallintoviranomaisen käsittelyyn tai muuhun toimenpiteeseen. Tyypillisimpiä tuomioistuinkäsittelyyn meneviä riita-asioita ovat lasten huoltoon ja elatukseen liittyvät asiat.
26 22 Kuva 2. Oikeusaputoimistoissa käsitellyt asiat v Puhelinneuvo Tuomioistuinasiat Oikeudellinen neuvo Hallintoviranomaisen käsittely tai muu toimenpide Asiakirjan laatiminen Oikeusaputoimistojen käsittelemistä asioista noin 4 % (2 160 kappaletta) oli vaativiksi luokiteltua asioita. Vaativia asioita oli eniten asiaryhmissä avioliitto- ja perheoikeudelliset asiat ja rikosasiat. Oikeusaputoimistojen käsittelemistä asioista sovintoon riitaisessa asiassa päädyttiin noin 4 % asioista (1 835 kappaletta). Noin puolet (53 %) sovinnoista tehtiin asiaryhmässä avioliitto- ja perheoikeudelliset asiat (975 sovintoa). Sovintojen määrä perintöasioissa oli noin 8 % (153 sovintoa). Sovintojen määrä huoneenvuokra-asioissa oli noin 8 % (149 sovintoa). Sovintoon päädyttiin noin 6 % rikosasioista (108 kappaletta). Asiakkaan taloudellisen aseman perusteella oikeusapua annetaan korvauksetta tai osakorvausta vastaan. Tietyissä erityistilanteissa asiakasta voidaan palvella myös täyttä korvausta vastaan. Vuonna 2007 oikeusaputoimistojen hoitamista asioista 59 % hoidettiin korvauksetta. Osakorvausta vastaan oikeusapua annettiin 34 %:ssa asioista. Täyden korvauksen maksaneita asiakkaita oli noin 3 900, mikä on 7 % kaikista asioista.
27 23 Taulukko 2. Oikeusaputoimistojen tuotokset ja laadunhallinta TUOTOKSET JA LAADUNHALLINTA Toteutunut 2005 Toteutunut 2006 TAE 2007 tavoite Tulossopim us 2007 tavoite Toteutunut 2007 Vertailu edelliseen vuoteen Vertailu tulossopimuksen tavoitteeseen ASIAMÄÄRÄT Oikeusaputoimistot Saapuneet asiat % -8 % Siirtyneet asiat % 0 % TOIMINNALLISET TAVOITTEET Oikeusaputoimistot Käsitellyt asiat % -8 % Oikeusapupäätökset (kpl) % -12 % Oikeusapuohjaus (kpl) Suoritteiden laatu ja palvelukyky Oikeusaputoimistot Jonotusaika (pv) 11,8 6,7 12,0 7-1,0
28 24 Kuva 3. Oikeusaputoimistojen työtilanne Saapuneet asiat Käsitellyt asiat Vireillä olevat asiat Oikeusapuohjaus Oikeusapuohjaukseen tuli vuonna 2007 yhteensä noin puhelua. Oikeusapuohjaukseen valtakunnalliseen numeroon tuli noin puhelua (suomenkieliseen numeroon noin puhelua ja noin 100 ruotsinkieliseen numeroon). Elisan raportin mukaan valtakunnalliseen suomenkieliseen numeroon tuli vastattua puhelua ja ruotsinkieliseen 180 puhelua. Vuoden 2007 alusta alkaen kaikki oikeusaputoimistot ovat antaneet oikeusapuohjausta. Toimistoihin puheluita on tullut noin puhelua. Oikeusapuohjausta ei anneta vain puhelimessa. Toimistoissa käyntejä on ollut noin kappaletta ja sähköpostin, faksin tai kirjeen kautta annettua oikeusapuohjausta noin 100 kappaletta. Ohjaukseen soitetuista puheluista 55 % päättyi puhelimessa annettuun ohjaukseen eikä vaatinut jatkotoimenpiteitä. Puheluista 36 % ohjattiin ottamaan yhteyttä toiseen viranomaiseen. Puheluista 9 % ohjattiin ottamaan yhteyttä yksityiseen lakimieheen. Puhelun keskimääräinen kesto oli 5 minuuttia suomenkielisessä ja 2,5 ruotsinkielisessä ohjauksessa.
29 25 Asiaryhmittäin eniten oli perintöasioihin liittyviä (21 %) sekä avioliitto-oikeutta ja perheoikeutta koskevia asioita (20 %). Kuva 4. Oikeusapuohjauksen puhelut asiaryhmittäin vuonna 2007 Velkomusasiat 7 % 872 Rikosasiat 13 % Perintöasiat 21 % Muut asiat 34 % Palvelusuhde, tasaarvo, sosiaalietuusasiat 5 % 618 Avioliitto- ja perheoikeudelliset asiat 20 % Oikeusapupiirikohtainen tarkastelu Turun oikeusapupiiri Turun oikeusapupiirin henkilöstömäärä oli noin 108 henkilötyövuotta, joista julkisia oikeusavustajia oli noin 56 henkilötyövuotta ja kansliahenkilökuntaa noin 52 henkilötyövuotta. Turun oikeusapupiirin saapuvien asioiden kokonaismäärä oli 7 % arvioitua vähemmän. Turun oikeusapupiiriin asioita saapui yhteensä kappaletta, joka on 3 % vähemmän kuin vuonna 2006.
30 26 Taulukko 3. Turun oikeusapupiirin saapuneet asiat vuosina Perhe- ja perintöoikeudelliset asiat Muut siviilioikeudelliset asiat Vert. ed. vuoteen Vuosi Velkajärjestelyasiat Rikosasiat Yhteensä % % % % % % Oikeusapupäätöksiä tehtiin 10 % arvioitua vähemmän. Oikeusapupäätöksiä tehtiin vuonna 2007 yhteensä kappaletta, joka on 3 % vähemmän kuin vuonna Taloudellisia selvityksiä tehtiin vuonna 2007 yhteensä 539 kappaletta, joka on 5 % edellistä vuotta enemmän. Turun oikeusapupiirin käsiteltyjen asioiden kokonaismäärä oli 10 % arvioitua vähemmän. Käsiteltyjen asioiden kokonaismäärä vuonna 2007 oli yhteensä asiaa, joka on 3 % edellistä vuotta vähemmän. Turun oikeusapupiirin käsittelemistä asioista noin 4 % (492 kappaletta) oli vaativaksi luokiteltuja asioita. Vaativia asioita oli eniten asiaryhmissä avioliitto- ja perheoikeudelliset asiat ja rikosasiat. Turun oikeusapupiirin käsittelemistä asioista sovintoon riitaisessa asiassa päädyttiin noin 3 % asioista (424 sovintoa). Noin puolet (53 %) sovinnoista tehtiin asiaryhmässä avioliitto- ja perheoikeudelliset asiat (226 sovintoa). Sovintojen määrä perintöasioissa oli noin 6 % (27 sovintoa). Sovintojen määrä huoneenvuokra-asioissa oli noin 10 % (42 sovintoa). Sovintoon päädyttiin noin 7 % rikosasioista (31 sovintoa).
31 27 Taulukko 4. Turun oikeusapupiirin käsitellyt asiat (%) piirin kokonaisasiamäärästä vuosina Vuosi Puhelinneuvontakokeilun mukainen neuvo Oikeudellinen neuvo Hallintoviranomaisen käsittely tai muu toimenpide Tuomioistuinasiat Yhteensä % 41 % 27 % 100 % % 42 % 26 % 100 % % 43 % 25 % 100 % % 44 % 27 % 100 % % 44 % 28 % 100 % % 25 % 44 % 26 % 100 % % 27 % 43 % 25 % 100 % Vaasan oikeusapupiiri Vaasan oikeusapupiirin henkilöstömäärä oli noin 83 henkilötyövuotta, joista julkisia oikeusavustajia oli noin 41 henkilötyövuotta ja kansliahenkilökuntaa 42 henkilötyövuotta. Vaasan oikeusapupiiriin saapuvien asioiden kokonaismäärä oli 9 % arvioitua vähemmän. Vaasan oikeusapupiiriin asioita saapui vuonna 2007 yhteensä kappaletta, joka on 5 % edellistä vuotta vähemmän. Taulukko 5. Vaasan oikeusapupiiriin saapuneet asiat vuosina Vuosi Perhe- ja perintöoikeudelliset asiat Velkajärjestelyasiat Rikosasiat Muut siviilioikeudelliset asiat Yhteensä Vert. Ed. vuoteen % % % % % %
32 28 Oikeusapupäätöksiä yksityisille asiamiehille tehtiin 23 % arvioitua vähemmän. Oikeusapupäätöksiä tehtiin vuonna 2007 yhteensä kappaletta, joka on 17 % edellistä vuotta vähemmän. Taloudellisia selvityksiä tehtiin vuonna 2007 yhteensä 296 kappaletta, joka on 3 % edellistä vuotta enemmän. Vaasan oikeusapupiirin käsiteltyjen asioiden kokonaismäärä on 7 % arvioitua vähemmän. Käsiteltyjen asioiden kokonaismäärä vuonna 2007 oli yhteensä asiaa, joka on 4 % edellistä vuotta vähemmän. Vaasan oikeusapupiirin käsittelemistä asioista noin 4 % (387 kappaletta) oli vaativaksi luokiteltuja asioita. Vaativia asioita oli eniten asiaryhmissä avioliitto- ja perhe-oikeudelliset asiat ja rikosasiat. Vaasan oikeusapupiirin käsittelemistä asioista sovintoon riitaisessa asiassa päädyttiin noin 3 % asioista (315 sovintoa). Noin puolet (48 %) sovinnoista tehtiin asiaryhmässä avioliitto- ja perheoikeudelliset asiat (151 sovintoa). Sovintojen määrä perintöasioissa oli noin 9 % (27 sovintoa). Sovintojen määrä huoneenvuokra-asioissa oli noin 7 % (23 sovintoa). Sovintoon päädyttiin noin 6 % rikosasioista (19 sovintoa). Taulukko 6. Vaasan oikeusapupiirin käsitellyt asiat (%) piirin kokonaisasiamäärästä vuosina Vuosi Puhelinneuvontakokeilun mukainen neuvo Oikeudellinen neuvo Hallintoviranomaisen käsittely tai muu toimenpide Tuomioistuinasiat Yhteensä % 40 % 29 % 100 % % 40 % 27 % 100 % % 38 % 25 % 100 % % 41 % 25 % 100 % % 43 % 23 % 100 % % 21 % 40 % 23 % 100 % % 23 % 42 % 22 % 100 %
33 29 Itä-Suomen oikeusapupiiri Itä-Suomen oikeusapupiirin henkilöstömäärä oli noin 73 henkilötyövuotta, joista julkisia oikeusavustajia oli noin 35 henkilötyövuotta, oikeusneuvojia 1,6 henkilötyövuotta ja kansliahenkilöstöä noin 37 henkilötyövuotta. Vuoden 2007 aikana yksi osastosihteeri jäi eläkkeelle ja hänen virkansa on lakkautettu sekä yksi toimistosihteeri jäi osa-aikaeläkkeelle, joten vuoden lopussa kansliahenkilöstöä oli noin 35,2 henkilötyövuotta. Itä-Suomen oikeusapupiirin saapui vuonna 2007 yhteensä asiaa, joka on 1 % edellistä vuotta enemmän. Saapuneiden asioiden määrä on tavoitteen mukainen. Taulukko 7. Itä-Suomen oikeusapupiiriin saapuneet asiat vuosina Perhe- ja perintöoikeudelliset asiat Velkajärjestelyasiat Rikosasiat Muut siviilioikeudelliset asiat Vert. ed. vuoteen Vuosi Yhteensä % % % % % % Oikeusapupäätöksiä yksityisille asiamiehille tehtiin 14 % arvioitua vähemmän. Oikeusapupäätöksiä tehtiin vuonna 2007 yhteensä kappaletta, joka on 11 % edellistä vuotta vähemmän. Taloudellisia selvityksiä tehtiin vuonna 2007 yhteensä 299 kappaletta, joka on 2 % enemmän kuin vuonna Käsiteltyjen asioiden kokonaismäärä vuonna 2007 oli yhteensä asiaa, joka on 2 % edellistä vuotta enemmän. Käsiteltyjen asioiden määrä oli tavoitteen mukainen. Itä-Suomen oikeusapupiirin käsittelemistä asioista noin 4 % (331 kappaletta) oli vaativaksi luokiteltuja asioita. Vaativia asioita oli eniten asiaryhmissä avioliitto- ja perheoikeudelliset asiat ja rikosasiat.